cyanic-selkie/wikianc huggingface dataset:
Κατώτατος μισθός στην Ελλάδα
Ο κατώτατος μισθός είναι η χαμηλότερη ωριαία, ημερήσια ή μηνιαία αμοιβή που οι εργοδότες υποχρεούνται, βάσει νόμου, να καταβάλλουν στους εργαζομένους τους. Στην Ελλάδα, απο την 1η Απριλίου 2023 είναι 780 ευρώ μεικτά ή για 14 πληρωμές ετησίως στις οποίες περιλαμβάνονται τα δώρα Χριστουγέννων, Πάσχα και επιδόματα αδείας το ποσό ανέρχεται στα 910€. Για τους εργατοτεχνίτες το κατώτατο ημερομίσθιο ορίζεται στα 34,84 ευρώ.
Εξέλιξη ανά έτος
Από το 1998, ο κατώτατος μισθός στην Ελλάδα αυξανόταν συνεχώς μετά από συλλογικές διαπραγματεύσεις μεταξύ των κοινωνικών εταίρων, δηλαδή των εργοδοτικών οργανώσεων και της ΓΣΕΕ, για την υπογραφή Εθνικής Γενικής Συλλογικής Σύμβασης Εργασίας. Η τελευταία αύξηση έγινε την 1η Ιουλίου 2011, οπότε και ανήλθε στα 751,39 ευρώ για 12 πληρωμές ετησίως (και στα 876,62 ευρώ για 14 πληρωμές).
Στις 14 Φεβρουαρίου 2012 είχε αποφασιστεί ο κατώτατος μισθός να καθορίζεται με νομοθεσία από το Ελληνικό Κοινοβούλιο και όχι με συλλογικές διαπραγματεύσεις. Τότε, μειώθηκε κατά 22% για τους εργαζόμενους άνω των 25 ετών και κατά 32% για τους εργαζόμενους από 18 εώς 25 ετών (δημιουργία υποκατώτατου μισθού) και διαμορφώθηκε ως εξής:
Η Ελλάδα ήταν η μόνη χώρα της ΕΕ όπου το 2022 ο κατώτατος μισθός παρέμενε χαμηλότερος από το 2012, και η μοναδική με αρνητικό μέσο ρυθμό ανάπτυξης μέχρι το 2019, λόγω της κρίσης χρέους.
Την 1η Φεβρουαρίου 2019, για πρώτη φορά μετά από επτά χρόνια, ο κατώτατος μισθός αυξήθηκε κατά 10,91% για τους εργαζόμενους άνω των 25 ετών και κατά 27,22% για τους εργαζόμενους από 18 έως 25 ετών (κατάργηση υποκατώτατου μισθού) και διαμορφώθηκε ως εξής:
Διαμορφώθηκε, ανεξαρτήτως ηλικίας, στα 650 ευρώ για 12 πληρωμές ετησίως (και στα 758,33 ευρώ για 14 πληρωμές ετησίως).
Την 1η Ιανουαρίου 2022 έγινε μια μικρή αύξηση στον κατώτατο μισθό και διαμορφώθηκε σε 663 ευρώ μεικτά (ήτοι 2% αύξηση), με αποτέλεσμα ο καθαρός μισθός να ανέρχεται απο τα 558 στα 569 ευρώ. Καταμερίζοντας τα δώρα και τις άδειες στους 12 μήνες, φτάνει το ποσό των 773,50 ευρώ μεικτά.
Στις 20 Απριλίου 2022 ανακοινώθηκε αύξηση κατά 50 ευρώ, δηλαδή στα 713 ευρώ μεικτά (612 ευρώ καθαρά) και με την καταβολή 14 μισθών το ποσό φτάνει τα 831,83 ευρώ. Η νέα αύξηση τέθηκε σε ισχύ την 1η Μαΐου 2022.
Στις 17 Μαρτίου 2023, ο κατώτατος μισθός ανακοινώθηκε ότι θα έχει μια αύξηση 9.4% ανεβάζοντας τον μισθό στα 780€ (666.85€ καθαρά). Με την καταβολή των 14 μισθών το ποσό φτάνει στα 910 ευρώ. Η νέα αύξηση τέθηκε την 1η Απριλίου 2023.
Εξωτερικοί σύνδεσμοι
Κατηγορία:Μακροοικονομική Κατηγορία:Εργασιακή οικονομική Κατηγορία:Ελληνική οικονομία
Νεσλιχάν Αταγκιούλ
Η Νεσλιχάν Αταγκιούλ (Neslihan Atagül, 20 Αυγούστου 1992) είναι Τουρκάλα ηθοποιός.
Βιογραφία
Γεννήθηκε στην Κωνσταντινούπολη. Ο πατέρας της ήταν οδηγός και η μητέρα της νοικοκυρά. Έχει Κιρκασιανή και Λευκορωσική καταγωγή. Σπούδασε θέατρο στο Πανεπιστήμιο Yeditepe.
Προσωπική ζωή
Είναι παντρεμένη από το 2016 με τον ηθοποιό Καντίρ Ντογουλού.
Εξωτερικοί σύνδεσμοι
Κατηγορία:Τούρκοι κιρκασιανής καταγωγής Κατηγορία:Τουρκάλες ηθοποιοί Κατηγορία:Τουρκάλες μοντέλα
Κροτονικό οξύ
Το κροτονικό οξύ (αγγλικά crotonic acid) είναι οργανική χημική ένωση με μοριακό τύπο C4H6O2, αν και συνηθέστερα παριστάνεται με τον ημισυντακτικό του τύπο, E-CH3CH=CHCO2H. Έχει ένα γεωμετρικό ισομερές, το ισοκροτονικό οξύ, που αποτελεί το Z-2-βουτενικό οξύ. Η ονομασία «κροτονικό οξύ» προέρχεται από το κροτονέλαιο, επειδή πιστεύονταν (εσφαλμένα) ότι αποτελεί προϊόν σαπωνοποίησής του. Όταν χρειάζεται, (ανα)κρυσταλλώνεται από θερμό νερό.
Ισομέρεια
Το κροτονικό οξύ έχει ένα γεωμετρικό ισομερές, καθώς και πολλά ισομερή θέσης, από τα οποία τα σημαντικότερα είναι τα ακόλουθα:
Δομή
Είναι ένα μέλος της ομόλογης σειράς των αλκενικών οξέων, δηλαδή των αλειφατικών μονοκαρβοξυλικών οξέων με ένα διπλό δεσμό. Ο διπλός δεσμός του κροτονικού οξέος βρίσκεται σε συζυγή θέση (δηλαδή με έναν απλό δεσμό ενδιάμεσα) με εκείνον του καρβονυλίου του καρβοξυλίου του.
Με οξείδωση Ε-2-βουτενάλης
Με οξείδωση Ε-2-βουτενάλης παράγεται κροτονικό οξύ:
Με συμπύκνωση αιθανάλης και μαλονικού οξέος
Με συμπύκνωση αιθανάλης και μαλονικού οξέος, με τη χρήση πυριδίνης (Py) ως διαλύτη, παράγεται κροτονικό οξύ:
Με υδρόλυση 3-βουτενυλονιτριλίου
Με αλκαλική υδρόλυση 3-βουτενυλονιτριλίου παράγεται κροτονικό οξύ, μετά από ενδιάμεση μετάθεση του διπλού δεσμού:
Με αφυδάτωση 3-υδροξυβουτανικού οξέος
Με αφυδάτωση 3-υδροξυβουτανικού οξέος, που πραγματοποιειται με απλή απόσταξη του τελευταίου, παράγεται κροτονικό οξύ:
Κρυσταλλογραφικές ιδιότητες
Το κροτονικό οξύ κρυσταλλώνεται στο μονοκλινές κρυσταλλικό σύστημα, στην ομάδα διαστήματος P21/a (ομάδα διαστήματος 14, θέση 3) με παραμέτρους πλέγματος a = 971 pm, b = 690 pm, c = 775 pm και β = 104.0°. Η μονάδα κελιού περιέχει τύπο 4 μονάδων.
Υδρογόνωση
Το κροτονικό οξύ μετατρέπεται σε βουτυρικό οξύ με υδρογόνωση, για παράδειγμα με αναγωγή με ψευδάργυρο και θειικό οξύ:
Αλογόνωση
Το κροτονικό οξύ, μετά από αλογόνωση με χλώριο ή βρώμιο, μετατρέπεται σε 2,3-διαλοβουτανικό οξύ:
Υδραλογόνωση
Το κροτονικό οξύ, μετά από υδραλογόνωση με υδροβρώμιο, μετατρέπεται σε 3-βρωμοβουτανικό οξύ:
Υδροξυαλογόνωση
Το κροτονικό οξύ, μετά από υδροξυαλογόνωση με υποχλωριώδες οξύ, μετατρέπεται σε 3-υδροξυ-2-χλωροβουτανικό οξύ:
Οξείδωση
Το κροτονικό οξύ μπορεί να οξειδωθεί με αλκαλικό διάλυμα υπερμαγγανικού καλίου, σχηματίζοντας 2,3-διυδροξυβουτανικό οξύ:
Ομερτσάν Ιλιάσογλου
Ο Ομερτσάν Ιλιάσογλου (γεννήθηκε στις 1 Ιανουαρίου 2001) είναι Τούρκος επαγγελματίας καλαθοσφαιριστής που παίζει ως πόιντ γκαρντ για την Εφές Αναντολού του Τουρκικού Πρωταθλήματος (BSL).
Κροτονικό οξύ
Ανυδρίτης
Το κροτονικό οξύ, μετά από συνθέρμανση με οξικό ανυδρίτη [(CH3CO)2O], σχηματίζει κροτονικό ανυδρίτη:
Ομερτσάν Ιλιάσογλου
Εξωτερικοί σύνδεσμοι
Κατηγορία:Τούρκοι καλαθοσφαιριστές Κατηγορία:Πόιντ γκαρντ Κατηγορία:Καλαθοσφαιριστές Εφές Αναντόλου
Κροτονικό οξύ
Θρεονίνη
Η ρακεμεική (DL-)θρεονίνη μπορεί να παραχθεί από το ρακεμεικό κροτονικό οξύ με α-ενεργοποίηση, χρησιμοποιώντας αμμωνία και οξικό υδράργυρο
Αναφορές και σημειώσεις
Κατηγορία:Αλκενικά οξέα Κατηγορία:C4
Λίμνη Ορόκλινης
thumb|right|285px|Η Λίμνη της Ορόκλινης Η Λίμνη της Ορόκλινης είναι μικρή και αβαθής φυσική λίμνη της Κύπρου, νότια από τα όρια του χωριού Ορόκλινη, προς το μέρος της Λάρνακας. Οι διαστάσεις της είναι 500 επί 660 μέτρα και απέχει από τη θάλασσα 460 ως 480 μέτρα.
Περιοχή προστασίας ορνιθοπανίδας
Η Λίμνη της Ορόκλινης έχει κηρυχθεί Ζώνη Ειδικής Προστασίας (S.P.A.) και υπόκειτο σε ένα τριετές πρόγραμμα που άρχισε τον Ιανουάριο του 2012 για να περιέλθει σε «ευνοϊκή κατάσταση διατηρήσεως» της άγριας ζωής και ιδίως των πουλιών. Ο καλαμοκανάς (Himantopus himantopus) και η αγκαθοκαλημάνα (Vanellus spinosus ή Hoplopterus spinosus) ήταν τα βασικότερα είδη που επιλέχθηκαν για προστασία, μαζί με άλλα 58 είδη πτηνών που διαβαίνουν κατά την αποδημία τους ή και διαχειμάζουν στην περιοχή S.P.A. της λίμνης. Το μεγάλο φλαμίνγκο απαντάται επίσης κατά καιρούς στη λίμνη της Ορόκλινης.
Παραπομπές
Οροκλινη
Γιώργος Ντράγκοβιτς
Ο Γιώργος Ντράγκοβιτς ή Ντράκοβιτς, γεννημένος στις 20 Οκτωβρίου 1968 στην Κοζάνη, είναι Έλληνας παλαίμαχος διεθνής πετοσφαιριστής που αγωνίστηκε στον Ολυμπιακό και την Α.Ε. Νικαίας στη θέση του διαγώνιου.
Καριέρα
Ο Ντράγκοβιτς συνέδεσε την καριέρα του με τον Ολυμπιακό Πειραιώς, στον οποίο αγωνίστηκε συνολικά για δεκαπέντε χρόνια, κατακτώντας έντεκα πρωταθλήματα, οκτώ κύπελλα, ένα σούπερ καπ Ελλάδας, καθώς και δύο κύπελλα κυπελλούχων Ευρώπης. Εκτός από τον Ολυμπιακό, αγωνίστηκε στο Ρέθυμνο για μικρό χρονικό διάστημα και στην Α.Ε. Νικαίας, ομάδα στην οποία έκλεισε την καριέρα του, καταφέρνοντας να κατακτήσει το κύπελλο του 2004.
Ασλί Ταντογάν
Η Ασλί Ταντογάν (Aslı Tandoğan, 2 Απριλίου 1979) είναι Τουρκάλα ηθοποιός και επαγγελματίας αρπίστρια.
Γιώργος Ντράγκοβιτς
Διοικητική σταδιοδρομία
Είναι μέλος του Δ.Σ. της ΕΟΠΕ, εκλεγμένος με το ψηφοδέλτιο του Μιχάλη Τριανταφυλλίδη.
Ασλί Ταντογάν
Αποφοίτησε από το Μουσικό Ωδείο του Πανεπιστημίου Χατζέττεπε. Πρώτα, επέλεξε βιολί στο ωδείο για ένα χρόνο και μετά επέλεξε άρπα. Αργότερα εντάχθηκε στη Συμφωνική Ορχήστρα της Αττάλειας.
Γιώργος Ντράγκοβιτς
Παραπομπές
Κατηγορία:Έλληνες αθλητές της πετοσφαίρισης Κατηγορία:Πετοσφαιριστές της εθνικής Ελλάδος Κατηγορία:Πετοσφαιριστές ΟΣΦΠ
771 Λιμπέρα
Η Λιμπέρα (Libera) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,222. Ανακαλύφθηκε το 1913 από τον Αυστριακό αστρονόμο Γιόζεφ Ρέντεν, που παρατηρούσε από τη Βιέννη, και πήρε το όνομά της από το όνομα μιας γνωστής του Ρέντεν.
Ασλί Ταντογάν
Εξωτερικοί σύνδεσμοι
Κατηγορία:Τουρκάλες ηθοποιοί
771 Λιμπέρα
Εξωτερικοί σύνδεσμοι
Λιμπερα
Φονική επιθυμία
Το Φονική επιθυμία (ιαπωνικά: 赤い殺意, προφέρεται: Ακάι Σατσούι, "Κόκκινη πρόθεση για φόνο") είναι μια ιαπωνική δραματική κινηματογραφική ταινία παραγωγής του 1964 του σκηνοθέτη Σοχέι Ιμαμούρα.
Πλοκή
Η Σάντακο, μια ευτραφής νεαρή γυναίκα, ζει με τον σύζυγό της Κόιτσι, ο οποιος είναι βιβλιοθηκάριος και έχει μια σχέση διαρκείας με μια συνάδελφό του, τη Γιόσικο. Παρά το γεγονός ότι η Σάντακο φροντίζει τον μικρό γιο του Κόιτσι από προηγούμενο γάμο του σαν να ήταν πραγματική του μητέρα, η οικογένειά του τα βάζει μαζί της και αρνείται να την γράψει στο οικογενειακό μητρώο. Ενώ ο σύζυγός της λείπει, η Σάντακο πέφτει θύμα βιασμού από έναν διαρρήκτη, τον Χιραόκα, ο οποίος χρειάζεται χρήματα για να αγοράσει τα φάρμακα για την καρδιά του.
Τις επόμενες εβδομάδες, ο Χιραόκα επιτίθεται επανειλημμένα στη Σάντακο, αναπτύσσει μια εμμονή μαζί της και προσπαθεί να την πείσει να πάει ζήσει μαζί του στο Τόκιο. Η Σάντακο είναι απρόθυμη να ακολουθήσει το σχέδιό του και, παρόλο που τελικά δεν εκτελεί το αρχικό της σχέδιο να τον δηλητηριάσει κατά τη διάρκεια του κουραστικού τους περιπάτου μέσα σε ένα χιονισμένο τοπίο, τελικά αυτός πεθαίνει από την καρδιακή του νόσο. Στο τέλος της ταινίας, η Σάντακο έχει βρει την αυτοπεποίθηση να ασκήσει αγωγή κατά της οικογένειας του συζύγου της με στόχο να συμπεριληφθεί και η ίδια στο οικογενειακό μητρώο.
Θέματα
Η ταινία Φονική επιθυμία ενσαρκώνει πολλά από τα κεντρικά θέματα που διέπουν την καριέρα του Σοχέι Ιμαμούρα. Δύο από τα βασικότερα αυτά θέματα είναι οι δυνατές γυναίκες κατώτερων κοινωνικών τάξεων, οι οποίες επιβιώνουν παρά την καταπίεση που υφίστανται από το περιβάλλον τους και μια γήινη, χιουμοριστική προσέγγιση στο σεξ. Σύμφωνα με τον μελετητή κινηματογράφου Αλεξάντερ Τζακόμπι, η Φονική επιθυμία, όπως και η προηγούμενη ταινία του ίδιου σκηνοθέτη, που έχει τίτλο Η γυναίκα έντομο, έχει σχέση «με τον θρίαμβο αμοραλιστικών γυναικών έναντι των περιστάσεων». Έτσι, οι ηρωίδες και των δύο ταινιών «επιβιώνουν, χρησιμοποιώντας κάθε μέσο για να αντέξουν».
Υποδοχή
Η Τζέβα Λανγκ από το Screen Slate αποκάλεσε τη Φονική επιθυμία «ένα από τα πιο παράξενα αλλά και πιο ανταποδοτικά έργα στο σημαντικό ρεπερτόριο του Ιμαμούρα». Σύμφωνα με τον Τζάσπερ Σαρπ από το Midnight Eye, η Φονική επιθυμία, παρόλο που είναι υπερβολική, «αποτελεί την πληρέστερη ενοποίηση των θεμάτων που απαρτίζουν τον αρχικό κύκλο χαρακτηριστικών [του Ιμαμούρα]».
Λύκειο
thumb|Στιγμιότυπο από την σχολική ζωή σε λύκειο του Άργους, Φεβρουάριος 2020. Το Λύκειο είναι σχολική δομή σε πολλές χώρες ανά τον κόσμο. Συνήθως ανήκει στην δευτεροβάθμια εκπαίδευση. Στην Ελλάδα ανήκει επίσης στη δευτεροβάθμια εκπαίδευση το Γυμνάσιο. Έχει διάρκεια παρακολούθησης 3 χρόνια. Δεν ανήκει στην υποχρεωτική εκπαίδευση.
Ο ορισμός ποικίλει μεταξύ των χωρών. Συνήθως είναι ίδρυμα δευτεροβάθμιας εκπαίδευσης.
Ετυμολογία και ιστορία
Η λέξη για το Λύκειο προέρχεται από την αρχαία ελληνική γλώσσα (Λύκειον), ενώ μεταγράφηκε σε Lyceum στα λατινικά. Λύκειο λεγόταν ένα γυμνάσιο αφιερωμένο στον Λύκειο Απόλλωνα. Αυτό το λύκειο είναι η τοποθεσία της περιπατητικής σχολής του Αριστοτέλη. Μερικές χώρες χρησιμοποιούν την αρχαία ελληνική ονομασία για το αρχαίο σχολείο και τη λατινική για το σύγχρονο: στα ολλανδικά υπάρχει οι λέξεις Lykeion (η ελληνική λέξη για το αρχαίο σχολείο) και Lyceum (η λατινική μεταγραφή της λέξης για το σύγχρονο σχολείο).
Εν λειτουργία
Ένας μαθητής μπορεί να σπουδάσει σε Λύκειο εφόσον το επιθυμεί και αν έχει τελειώσει το Γυμνάσιο. Αποτελεί προϋπόθεση για να συνεχίσει τις σπουδές του σε τριτοβάθμιο εκπαιδευτικό ίδρυμα.
Γενικό Λύκειο (ΓΕ.Λ.)
Σχολική δομή με διάρκεια φοίτησης τα τρία έτη.
Στο Γενικό Λύκειο και συγκεκριμένα στην Β' τάξη, ο μαθητής δύναται να επιλέξει τέσσερις ομάδες προσανατολισμού: 1) Ομάδα Ανθρωπιστικών, Νομικών και Κοινωνικών Επιστημών Σπουδών (1ο Επιστημονικό Πεδίο) 2) Ομάδα Θετικών και Τεχνολογικών Επιστημών (2ο Επιστημονικό Πεδίο) 3) Ομάδα Επιστημών Υγείας και Ζωής (3ο Επιστημονικό Πεδίο) 4) Ομάδα Επιστημών Οικονομίας και Πληροφορικής (4ο Επιστημονικό Πεδίο).
Ο μαθητής αφού ολοκληρώσει τις σπουδές του στο Λύκειο, και αφού επιθυμεί, συμμετέχει σε πανελλήνιες εξετάσεις σε ορισμένα μαθήματα. Οι επιδόσεις του σε αυτά τα μαθήματα, λαμβάνονται υπόψη με ειδική στάθμιση, για να κριθεί εάν μπορεί να συνεχίσει τις σπουδές σε Α.Ε.Ι (Ανώτατα Εκπαιδευτικά Ιδρύματα, πανεπιστήμιο). Από το 1997 (νόμος 2525/1997) έως το 2006 ονομάζονταν Ενιαίο Λύκειο. Με την ψήφιση του νόμου 3475/2006 (ΦΕΚ Α΄ 146/13.07.2006) ξαναπήρε το όνομα Γενικό Λύκειο. Το Απολυτήριο του Γενικού Λυκείου αποτελεί επίσημη βεβαίωση ότι κάποιος παρακολούθησε μαθήματα γενικής παιδείας και δεν παρέχει επαγγελματικά δικαιώματα.
Επαγγελματικό Λύκειο (ΕΠΑ.Λ.)
200px|μικρογραφία|δεξιά|Αποθήκη σε επαγγελματικό λύκειο στο Άργος που χρησιμοποιείται για την εκπαίδευση των μαθητών στην επισκευή οχημάτων. Τα Επαγγελματικά Λύκεια ιδρύθηκαν με τον νόμο 3475/2006, με τον οποίο καταργήθηκαν τα ΤΕΕ του Νόμου 2640/98. Οι απόφοιτοι του ΕΠΑ.Λ προβλέπεται από τον ίδιο Νόμο να έχουν πρόσβαση σε σχολές ΤΕΙ σε ποσοστό 20% καθώς σε μερικές σχολές των ΑΕΙ για ποσοστό 5%. Το απολυτήριο του Επαγγελματικού Λυκείου είναι ισότιμο αυτού του Γενικού Λυκείου, ενώ ο απόφοιτος αποκτάει και πτυχίο εξειδίκευσης βαθμού 4 (συμφωνα με το εθνικό πλαίσιο προσόντων). Κάνοντας ένα επιπλέον έτος (τάξη μαθητείας) το πτυχίο θα αναβαθμιστεί σε βαθμό 5 κατόπιν εξετάσεων πιστοποίησης. Τα θέματα των εξετάσεων πιστοποίησης είναι υπό την μορφή τράπεζας θεμάτων και είναι αναρτέα στην σελίδα του ΕΟΠΠΕΠ. Στα ΕΠΑΛ λειτουργούν οι εξής τομείς: (1) Τομέας Γεωπονίας, Τροφίμων και Περιβάλλοντος (2) Τομέας Διοίκησης και Οικονομίας (3) Τομέας Δομικών Έργων, Δομημένου Περιβάλλοντος και Αρχιτεκτονικού Σχεδιασμού (4) Τομέας Εφαρμοσμένων Τεχνών (5) Τομέας Ηλεκτρολογίας, Ηλεκτρονικής και Αυτοματισμού (6) Τομέας Μηχανολογίας (7) Τομέας Ναυτιλιακών Επαγγελμάτων (8) Τομέας Πληροφορικής (9) Τομέας Υγείας - Πρόνοιας - Ευεξίας. Με την αποφοίτηση λαμβάνουν Επαγγελματικό Πτυχίο ειδικότητας επιπέδου 4 (αντίστοιχο των Ευρωπαϊκών). Μετά την αποφοίτηση, όπως και όλοι οι απόφοιτοι των ΕΠΑ.Λ., μπορούν: να ενταχθούν στην αγορά εργασίας ή να φοιτήσουν στο νέο θεσμό του προαιρετικού «Μεταλυκειακού Έτους-Τάξη Μαθητείας» και να αναβαθμίσουν το πτυχίο τους σε επιπέδου 5 κατόπιν εξετάσεων πιστοποίησης ή να συνεχίσουν τις σπουδές τους στην Τριτοβάθμια εκπαίδευση  σε αντίστοιχους τομείς ή να συνεχίσουν τις σπουδές τους στα Ι.Ε.Κ. με φοίτηση 3 εξάμηνων στην ίδια ειδικότητα ή 5 εξάμηνων για την απόκτηση νέας και με εξετάσεις πιστοποίησης να αποκτήσουν δίπλωμα επιπέδου 5.
Με τη συμμετοχή των αποφοίτων των ΕΠΑΛ στο θεσμό της μαθητείας επιχειρείται η ομαλή και ασφαλής είσοδός τους στην αγορά εργασίας, με στόχο τη στήριξή τους μετά την απόκτηση του πτυχίου τους. Ταυτόχρονα, σε αντίθεση με άλλες μορφές εκπαίδευσης στο χώρο εργασίας, εξασφαλίζεται, μέσω της εφαρμογής συγκεκριμένου Προγράμματος Σπουδών, ότι οι μαθητευόμενοι αποκτούν ουσιαστικές γνώσεις, σχετικές με την ειδικότητά τους. Με την ολοκλήρωση του προγράμματος οι απόφοιτοι αποκτούν Πτυχίο Επαγγελματικής Ειδικότητας Εκπαίδευσης και Κατάρτισης επιπέδου 5 του Εθνικού Πλαισίου Προσόντων, το οποίο χορηγείται μετά την ολοκλήρωση της πιστοποίησης των προσόντων τους από τον ΕΟΠΠΕΠ. Αποκτούν επίσης πολύτιμη εργασιακή εμπειρία που τους οδηγεί στην απόκτηση άδειας ασκήσεως επαγγέλματος, όπου αυτό απαιτείται και σε πρόσθετα προσόντα για το δημόσιο τομέα μέσω ΑΣΕΠ (150 μόρια).
Μουσικό Γυμνάσιο-Λύκειο
Το μουσικό Σχολείο είναι δημόσιο σχολείο που ειδικεύεται στα μαθήματα που αφορούν τον τομέα της Μουσικής και γι' αυτό τον λόγο κατατάσσονται στο σχολεία ειδικής αγωγής. Το πρώτο μουσικό σχολείο ήταν το Μουσικό Σχολείο Παλλήνης και ιδρύθηκε το 1988, σύμφωνα με τον ιδρυτικό νόμο 3345/2-9-1988. Για περισσότερες πληροφορίες σχετικά με τα μουσικά σχολεία δείτε: Μουσικά Σχολεία της Ελλάδας.
Επαγγελματικό Σχολείο (ΕΠΑΣ)
Οι ΕΠΑ.Σ. Μαθητείας ΟΑΕΔ είναι σχολές που ανήκουν στην τυπική Δευτεροβάθμια Επαγγελματική Εκπαίδευση (Ν. 3475/06) και ιδρύθηκαν το 1952. Στις σχολές αυτές διδάσκονται αποκλειστικά μαθήματα ειδικότητας, η φοίτηση διαρκεί 2 σχολικά έτη κατά τη διάρκεια των οποίων οι μαθητές παρακολουθούν θεωρητικά και εργαστηριακά μαθήματα στην ΕΠΑ.Σ. για 21 ώρες την εβδομάδα και παράλληλα πραγματοποιούν πρακτική άσκηση σε εργασίες συναφείς προς την ειδικότητά τους. Καμία Επαγγελματική Σχολή του ΟΑΕΔ δεν χορηγεί απολυτήριο λυκείου.
Εσπερινό Λύκειο
Αν και τα νυχτερινά σχολεία υπήρχαν από την ίδρυση του Νεοελληνικού κράτους, η εσπερινή εκπαίδευση εντάχθηκε στην ουσία στο δημόσιο εκπαιδευτικό σύστημα με τον Νόμο 309/1976, όπου τόσο τα Γυμνάσια όσο και τα Λύκεια διακρίνονται σε ημερήσια και νυχτερινά. Ο Νόμος 1566/1985 ορίζει ότι στα εσπερινά γυμνάσια και λύκεια γίνονται δεκτοί εργαζόμενοι μαθητές εφόσον έχουν συμπληρώσει το 14ο έτος της ηλικίας τους. Με το Νόμο 2525/1997 θεσμοθετήθηκε η τετραετής φοίτηση στο εσπερινό λύκειο: η Α' και Β' Εσπερινού Λυκείου αντιστοιχούν στην Α' Ημερησίου, η Γ' Εσπερινού στη Β' Ημερησίου και η Δ' Εσπερινού στη Γ' Ημερησίου Λυκείου. Οι μαθητές των Εσπερινών Γενικών Λυκείων και ΕΠΑ.Λ έχουν πρόσβαση στην τριτοβάθμια εκπαίδευση σε ορισμένο ποσοστό επί του συνόλου των εισακτέων, μέσω Πανελληνίων εξετάσεων που διενεργούνται με διαφορετική (μειωμένη) ύλη και πάνω σε διαφορετικά θέματα από τα ημερήσια λύκεια.
Καλλιτεχνικό Λύκειο
Το Καλλιτεχνικό Λύκειο είναι σχολική δομή ενταγμένη στο πλαίσιο ενός Καλλιτεχνικού σχολείου. Το Πρόγραμμα τους είναι διευρυμένο και περιλαμβάνει, εκτός από όλα τα μαθήματα Γενικής Παιδείας του Γενικού Λυκείου, επιπλέον μαθήματα Καλλιτεχνικής Παιδείας τριών κατευθύνσεων Εικαστικών, Θεάτρου - Κινηματογράφου και Χορού. Στην Α΄ τάξη Καλλιτεχνικών Λυκείων εγγράφονται μαθητές απόφοιτοι των Καλλιτεχνικών Γυμνασίων ή μαθητές άλλων Γυμνασίων μετά από ειδικές κατατακτήριες εξετάσεις. Οι απόφοιτοι Λυκείων αυτών συμμετέχουν στις Πανελλήνιες εξετάσεις όπως αυτοί του Γενικού Λυκείου.
Εκκλησιαστικά Γυμνάσια-Λύκεια
Με τον Ν.3432/06 (ΦΕΚ 14/2006) η Εκκλησιαστική Εκπαίδευση παρέχεται στα Εκκλησιαστικά Γυμνάσια (Ε.Γ.), στα Ενιαία Εκκλησιαστικά Λύκεια (Ε.Ε.Λ.), στις Ανώτατες Εκκλησιαστικές Ακαδημίες (Α.Ε.Α.).
Πρότυπο Λύκειο και Πειραματικό Λύκειο
== Ωρολόγιο Πρόγραμμα Γενικού Λυκείου στην Ελλάδα ==
Τεχνικό λύκειο
Δημιουργήθηκε με τον Νόμο 576/77 και λειτούργησε μέχρι την κατάργησή του από τον Νόμο 1566/85, οπότε και μετονομάσθηκε σε Τεχνικο-επαγγελματικό Λύκειο. Οι απόφοιτοι του Τεχνικού Λυκείου είχαν πρόσβαση στα ΑΕΙ.
Τεχνικό-επαγγελματικό Λύκειο (ΤΕΛ)
Δημιουργήθηκε με τον νόμο 1566/85 και αντικατέστησε το Τεχνικό Λύκειο. Το Τεχνικό Επαγγελματικό Λύκειο χορηγούσε πτυχία με επαγγελματικά δικαιώματα αντίστοιχα με το σημερινό επίπεδο 3, πτυχία τα οποία εκτός της απόδειξης τεχνικής κατάρτισης που παρεχουν, είναι ισότιμα απολυτηρίου Γενικού Λυκείου. Υπήρχε η δυνατότητα εισαγωγής στα Τ.Ε.Ι χωρίς εξετάσεις, μόνο από τον βαθμό του πτυχίου. Ο αριθμός των εισαχθέντων αντιστοιχούσε σε ένα ποσοστό 25% των συνολικά εισαχθέντων στα Τ.Ε.Ι ετησίως.
Καταργήθηκε με το Νόμο 2640/98, ο οποίος ίδρυσε τα ΤΕΕ (Τεχνικά Επαγγελματικά Εκπαιδευτήρια).
Τεχνικό Επαγγελματικό Εκπαιδευτήριο (ΤΕΕ)
Έχει καταργηθεί με τον νόμο 3475/2006. Αποτελούσε το σχολείο της Τεχνικής Εκπαίδευσης από το 1998 (όταν καταργήθηκαν τα ΤΕΛ - ΤΕΣ) έως το 2006 που ιδρύθηκαν τα ΕΠΑΛ. Οι μαθητές τους μπορούσαν μέσω ξεχωριστών πανελλήνιων εξετάσεων να έχουν πρόσβαση στα ΤΕΙ. Οι σπουδές στα Τ.Ε.Ε. διαρκούν έως και τρία έτη και οργανώνονται σε δύο κύκλους, Α' και Β', οι οποίοι περιλαμβάνουν επιμέρους τομείς και ειδικότητες. Ο Α' κύκλος σπουδών διαρκεί δύο έτη (μπορεί να είναι και εσπερινής φοίτησης, διάρκειας τριών ετών) ενώ ο Β' κύκλος σπουδών διαρκεί ένα έτος, και ειδικά στα Τ.Ε.Ε. εσπερινής φοίτησης ένα εξάμηνο επιπλέον.
Ενιαίο Πολυκλαδικό Λύκειο (ΕΠΛ)
Έχει καταργηθεί με τον Νόμο 2525/97 ο οποίος δημιούργησε το Ενιαίο Λύκειο. Ιδρύθηκε με τον Νόμο 1566/85 και λειτουργούσε παράλληλα με το τότε Γενικό Λύκειο.
Αλβανία
Το Αλβανικό Εθνικό Λύκειο ήταν ένα λύκειο στην Κορυτσά της Αλβανίας, το οποίο έδινε έμφαση στον γαλλικό πολιτισμό και τις ευρωπαϊκές αξίες. Το σχολείο λειτούργησε από το 1917 έως το 1939. Το σχολείο συνεχίστηκε μετά τον Δεύτερο Παγκόσμιο Πόλεμο με νέα ονομασία και πλέον λέγεται Λύκειο Ρατσί Τσιριντζί.
Ιταλία
Η Ιταλική λέξη για ένα ανώτερο δευτεροβάθμιο σχολείο, η Liceo, προέρχεται από το Λύκειο. Ανάμεσα στα ιταλικά είδη λυκείων (Licei) είναι τα : Liceo classico(it) (en) (με κατευθύνσεις στις κλασσικές σπουδές, συμπεριλαμβανομένου Λατινικών, Αρχαίων Ελληνικών και φιλοσοφίας), Liceo scientifico (it) (en) (με κατευθύνσεις σε επιστημονικές σπουδές, και με Λατινικά, Αγγλικά και φιλοσοφία για πέντε χρόνια), Liceo artistico(it) (en) (με κατευθύνσεις καλών τεχνών), Liceo linguistico(it) (en) (ειδικευμένο σε ξένες γλώσσες: δύο ξένες γλώσσες για πέντε χρόνια και μια τρίτη ξένη γλώσσα για τα τελευταία τρία έτη) Liceo musicale e coreutico(it)(με κατευθύνσεις μουσικής και χορού -χορογραφίας) και το Liceo delle scienze umane(it)(με κατευθύνσεις σε ανθρωπιστικές και κοινωνικές επιστήμες). Αυτά διαρκούν πέντε χρόνια μεταξύ των ηλικιών των δεκατεσσάρων και δεκαεννιά ετών.
Πορτογαλία
Από το 1836 μέχρι το 1978, στο Πορτογαλικό εκπαιδευτικό σύστημα, το λύκειο (liceu), ή το εθνικό λύκειο (liceu nacional), ήταν ένα δευτεροβάθμιο σχολείο το οποίο προετοίμαζε τους μαθητές για την εισαγωγή στα πανεπιστήμια ή στην πιο γενική εκπαίδευση, Από την άλλη, το τεχνικό σχολείο (escola técnica) ήταν ένα σχολείο προσανατολισμένο στα τεχνικά θέματα.
Μετά από αρκετές εκπαιδευτικές μεταρρυθμίσεις, όλα αυτά τα σχολείο συγχωνεύθηκαν σε ένα μοναδικό σύστημα δευτεροβάθμιων σχολείων (escolas secundárias), τα οποία προσέφεραν τις εκπαιδευτικές βαθμίδες 7 ως 12.
Σερβία
Το Λύκειο του Σερβικού Πριγκηπάτου ήταν το πρώτο σχολείο ανώτερης εκπαίδευσης στη Σερβία στο οποίο η εκπαίδευση διδασκόταν στην Σερβική γλώσσα. Ιδρύθηκε το 1838 με πρωτοβουλία του Πρίγκηπα Miloš Obrenović του Δεύτερου στο Κραγκούγιεβατς. Όταν το Βελιγράδι έγινε η πρωτεύουσα της Σερβίας το 1841, το Σερβικό Λύκειο μετακόμισε εκεί. Το 1863 μετατράπηκε στο Ανώτερο Σχολείο του Βελγραδίου.
Τουρκία
Η Τουρκική λέξη για το τελευταίο μέρος της προπανεπιστημιακής εκπαίδευσης είναι lise, η οποία προέρχεται από το Λύκειο. Διαρκεί από 3 ως 5 χρόνια ανάλογα με τον τύπο του σχολείου. Στο τέλος της εκπαίδευσης "lise" τους, οι μαθητές κάνουν το τεστ ÖSS (Öğrenci Seçme Sınavı), δηλαδή την εξέταση για την εισαγωγή στο πανεπιστήμιο, για να αποκτήσουν το δικαίωμα να εγγραφούν σε ένα πανεπιστήμιο.
Τσεχία
Ο όρος λύκειο αναφέρεται σε ένα εκπαιδευτικό ίδρυμα δευτεροβάθμιας εκπαίδευσης στο οποίο η φοίτηση διαρκεί τουλάχιστον 4 χρόνια. Είναι ένας τύπος μεταξύ του γραμματικού (που ασχολείται με φιλολογικά και άλλα θέματα) και τεχνικού λυκείου. Για παράδειγμα, η διάσημη επιστήμονας Γκέρτι Κόρι φοίτησε σε «λύκειο».
Εθνικό Πλαίσιο Προσόντων
Τo «Εθνικό Πλαίσιο Προσόντων» κατατάσσει τους τίτλους σπουδών που αποκτώνται στη χώρα σε 8 Επίπεδα. Το Δίπλωμα Επαγγελματικής Ειδικότητας, Εκπαίδευσης και Κατάρτισης που χορηγείται στους αποφοίτους ΙΕΚ μετά από πιστοποίηση, αντιστοιχεί στο 5 ο από τα 8 επίπεδα. Οι υπόλοιποι τίτλοι σπουδών που χορηγούν τα ελληνικά εκπαιδευτικά ιδρύματα κατατάσσονται στα εξής επίπεδα:
- Επίπεδο 2: Απολυτήριο Γυμνασίου.
- Επίπεδο 3: Πτυχίο Επαγγελματικής Ειδικότητας που χορηγούν οι Σχολές Επαγγελματικής Κατάρτισης (ΣΕΚ).
- Επίπεδο 4: Απολυτήριο Γενικού Λυκείου. Πτυχίο ΕΠΑΣ. Απολυτήριο Επαγγελματικού Λυκείου και Πτυχίο Επαγγελματικής Ειδικότητας που χορηγείται στους αποφοίτους της Γ' τάξης των ΕΠΑΛ.
- Επίπεδο 5: Δίπλωμα Επαγγελματικής Ειδικότητας Εκπαίδευσης και Κατάρτισης που χορηγείται στους αποφοίτους των ΙΕΚ και Πτυχίο Επαγγελματικής Ειδικότητας Εκπαίδευσης και Κατάρτισης που χορηγείται στους αποφοίτους της Τάξης Μαθητείας των ΕΠΑ.Λ. μετά από πιστοποίηση.
- Επίπεδο 8: Διδακτορικό Δίπλωμα.
Εξωτερικοί Σύνδεσμοι
Ειδικότητες ΕΠΑ.Λ.
ΤΟ ΓΕΝΙΚΟ & ΕΠΑΓΓΕΛΜΑΤΙΚΟ ΛΥΚΕΙΟ από το 2016
Πλήρης ενημέρωση για το Νέο ΕΠΑΛ για μαθητές,γονείς και εκπαιδευτικούς
Γαλάζια Νερά Εύβοιας
Τα Γαλάζια Νερά είναι μικρός παραθαλάσσιος οικισμός της κεντρικής Εύβοιας στην Περιφερειακή Ενότητα Εύβοιας
Γεωγραφικά - Ιστορικά στοιχεία
Τα Γαλάζια Νερά βρίσκονται στα βόρεια παράλια του Νότιου Ευβοϊκού κόλπου, σε υψόμετρο 5 μέτρα, δίπλα και ανατολικά από την Αμάρυνθο σε απόσταση 33 χλμ. Α.-ΒΑ. από τη Χαλκίδα και 12 χλμ. Α. από την Ερέτρια (έδρα δήμου). Μέσα από αυτόν περνάει η ΕΟ Χαλκίδας - Αλιβερίου και αποτελεί παραθεριστικό προορισμό της περιοχής. Στο κέντρο του οικισμού και την τοποθεσία Παλαιοεκκλησιές - Παλαιοχώρια έχει εντοπιστεί από την Εφορεία Αρχαιοτήτων Ευβοίας και την Ελβετική Αρχαιολογική Σχολή στην Ελλάδα το ιερό της Αμαρυσίας Αρτέμιδος, το οποίο υπήρξε το σημαντικότερο ιερό της αρχαίας Εύβοιας.
Ως ξεχωριστός οικισμός αναφέρεται επίσημα για πρώτη φορά το 1971 να απογράφεται στην τότε κοινότητα Αμαρύνθου. Σύμφωνα με το πρόγραμμα Καλλικράτης, μαζί με την Αμάρυνθο αποτελούν τη δημοτική κοινότητα Αμαρύνθου που υπάγεται στη δημοτική ενότητα Αμαρυνθίων του Δήμου Eρέτριας και σύμφωνα με την απογραφή του 2011 έχει πληθυσμό 25 κατοίκους.
Παραπομπές
Κατηγορία:Χωριά του νομού Εύβοιας Κατηγορία:Δήμος Ερέτριας
Γιαννίτσι Άρτας
Το Γιαννίτσι είναι ένας μικρός οικισμός του Δήμου Κεντρικών Τζουμέρκων με 29 μόνιμους κατοίκους (απογραφή 2011) και βρίσκεται στον ορεινό όγκο των Τζουμέρκων. Ο οικισμός απέχει από την πόλη της Άρτας περίπου 57 χιλιόμετρα ενώ η απόσταση από το Βουργαρέλι είναι περίπου 12 χιλιόμετρα.
Σύμφωνα με το Σχέδιο Καποδίστρια, το Γιαννίτσι υπήρξε μέχρι το τέλος του 2010, οικισμός του Δήμου Αθαμανίας με έδρα το Βουργαρέλι. Με βάση τη νέα διοικητική διαίρεση που προβλέπει το Σχέδιο Καλλικράτης, ο οικισμός εντάχθηκε στο Δήμο Κεντρικών Τζουμέρκων. Το Γιαννίτσι μαζί με το Βουργαρέλι, τον Κάμπο, το Κουβέλι, την Ομαλή, το Παλαιοχώρι και τους Σκιαδάδες, αποτελούν την τοπική κοινότητα Βουργαρελίου με συνολικό πληθυσμό 582 κατοίκους.
Τοποθεσία και Πρόσβαση
Το Γιαννίτσι γειτνιάζει με τα Αμπέλια Παλαιοκάτουνου και τους Σκιαδάδες.
Διοικητικές μεταβολές
Ο οικισμός αναγνωρίστηκε το 1961 και προσαρτήθηκε στην κοινότητα Βουργαρελίου. Το 1997 ο οικισμός εντάχθηκε στο Δήμο Αθαμανίας και το 2010 στο Δήμο Κεντρικών Τζουμέρκων.
Δημογραφικά στοιχεία
Σήμερα ο πληθυσμός ανέρχεται στους 29 μόνιμους κατοίκους (απογραφή 2011), εμφανίζοντας μείωση σε σχέση με την απογραφή του 2001, όπου ο πληθυσμός ανερχόταν στους 39 κατοίκους. Η πρώτη φορά που το χωριό ξεπέρασε τους 100 κατοίκους ήταν το 1961 και υπήρξε ο μέγιστος αριθμός κατοίκων. Με την απογραφή του 2011, το επίπεδο του πληθυσμού σημείωσε το χαμηλότερο ρεκόρ. Η μείωση οφείλεται σε μεγάλο βαθμό στη μετακίνηση πολλών κατοίκων στην πόλη της Άρτας και στη μετανάστευση.
Οι πληθυσμιακές διακυμάνσεις, αποτυπώνονται στον παρακάτω πίνακα.
Εξωτερικοί σύνδεσμοι
Κατηγορία:Χωριά του νομού Άρτας Κατηγορία:Δήμος Κεντρικών Τζουμέρκων
Βιλντάν Ατασεβέρ
Η Βιλντάν Ατασεβέρ (Vildan Atasever, 26 Ιουλίου 1981) είναι Τουρκάλα τηλεοπτική και θεατρική ηθοποιός.
Βιογραφία
Γεννήθηκε στις 26 Ιουλίου 1981 στην Προύσα της Τουρκίας. Ξεκίνησε την ηθοποιία σε ηλικία δεκαπέντε ετών.
Το 2005 κέρδισε το βραβείο Golden Orange Καλύτερης Ηθοποιού σε σειρά. Το 2006, κέρδισε πάλι το βραβείο Golden Orange Καλύτερης Ηθοποιού για την ταινία Kader και επίσης το βραβείο Ankara Film Festival Καλύτερης Ηθοποιού,
Εξωτερικοί σύνδεσμοι
Κατηγορία:Τουρκάλες ηθοποιοί Κατηγορία:Τουρκάλες μοντέλα
Γκαλάκτικα (τηλεοπτική σειρά)
Γκαλάκτικα (Battlestar Galactica, δίκτυο ABC/NBC Universal Television, 17 Σεπτεμβρίου 1978 – 29 Απριλίου 1979) είναι ο χαρακτηριστικός τίτλος μίας Αμερικανικής τηλεοπτικής σειράς επιστημονικής φαντασίας του Glen A.Larson, αρχικής της σχετικής παραγωγής, που γνώρισε αρκετές περιόδους. Αποτελούνταν από 24 επεισόδια των 45’, ενώ υπήρξαν και δύο μεταγενέστερες εκδοχές της, υπό τους τίτλους Galactica 1980 (10 επεισόδια) και Battlestar Galactica (2004). Οι βασικοί πρωταγωνιστές του α’ κύκλου ήταν οι ηθοποιοί Lorne Greene, Richard Hatch και Dirk Benedict. Η σειρά προβλήθηκε και στην Ελλάδα, με μεγάλη απήχηση. Η σειρά μεταφέρθηκε ακόμη και σε κόμικς τη δεκαετία του 2000.
Υπόθεση και επιρροή
Σε ένα απομακρυσμένο ηλιακό σύστημα («12 Αποικίες του Ανθρώπινου Είδους») μαίνεται επί 1.000 έτη ο πόλεμος των ανθρώπων εναντίον των Cylons («Κύλωνες»), μηχανικών κατασκευασμάτων (ρομπότ) με αναπτυγμένη νόηση. Οι Cylons βρίσκονται κοντά στην τελική επικράτηση, χάρις και στη βοήθεια ενός γήινου προδότη (Count Baltar), ενώ της αντίστασης ηγείται το πλήρωμα ενός διαστημόπλοιου – ναυαρχίδας (Battlestar Galactica) υπό την καθοδήγηση του κυβερνήτη (Adama) και των δύο γιων του (Apollo και Starback), που καθοδηγούν συνολικά 220 γήινα σκάφη προς αναζήτηση ασφαλούς καταφύγιου. Η σειρά συνάντησε την αντίδραση των χωρών του ανατολικού μπλοκ και κυρίως της ΕΣΣΔ, που την κατηγόρησαν για αντί-Κομμουνιστική υστερία, ενώ ο παραγωγός ενσωμάτωσε σε αυτήν, διάφορα στοιχεία της θρησκευτικής παράδοσης των Μορμόνων, καθώς ο ίδιος ήταν μέλος της κοινότητάς τους.
Μήνας
Ο Μήνας είναι ημερολογιακή μονάδα χρόνου, υποδιαίρεση του έτους. Η προέλευση και χρησιμοποίηση αυτής τις χρονικής περιόδου, με βάση την οποία μετρούσαν οι άνθρωποι τις ημέρες του χρόνου, εμφανίστηκε σύμφωνα με αρχαιολογικά ευρήματα από τους προϊστορικούς ακόμα χρόνους και σχετίζεται με τις φάσεις της σελήνης και τον σεληνιακό μήνα, που είναι περίπου 29.5 ημέρες.
Γρηγοριανό ημερολόγιο
Στο Γρηγοριανό ημερολόγιο το έτος διαιρείται σε 12 μήνες που έχουν από 28 ως 31 ημέρες.
Αττικό ημερολόγιο
Το Αττικό ημερολόγιο είχε 12 μήνες με 29 ή 30 ημέρες.
Μία Μαέστρο
Η Μία Μαέστρο (Mia Maestro, 19 Ιουνίου 1978) είναι Αργεντίνα ηθοποιός και τραγουδίστρια-τραγουδοποιός.
Είναι γνωστή για το ρόλο της στο The Strain, το Alias, στη Frida και ως Κάρμεν Ντενάλι στη Χαραυγή - Μέρος 1 και Χαραυγή - Μέρος 2.
Εξωτερικοί σύνδεσμοι
Κατηγορία:Αργεντινοί τραγουδιστές Κατηγορία:Αργεντινοί ηθοποιοί
Μέταιρι
thumb|right|285px|Το (επιχειρηματικό) κέντρο του Μέταιρι όπως φαίνεται από τα δυτικά. Το Μέταιρι (Metairie) είναι δυτικό προάστιο της Νέας Ορλεάνης, υπαγόμενο στην Ενορία Τζέφερσον της Λουιζιάνας των ΗΠΑ (οι κομητείες ονομάζονται «ενορίες» στη Λουιζιάνα). Αποτελεί μέρος της Μητροπολιτικής Περιοχής της Νέας Ορλεάνης και έχει πληθυσμό (κατά την απογραφή του 2010) 138.481 κατοίκους Δεν αποτελεί κάποια αυτόνομη μονάδα τοπικής αυτοδιοίκησης και ορίζεται μόνο ως «Απογραφικά Οριζόμενος Τόπος» (Census-designated place, CDP) από το Γραφείο Απογραφών των ΗΠΑ. Αν οριζόταν ως οικισμός, θα ήταν η τέταρτη σε πληθυσμό πόλη της Λουιζιάνας. Γεωγραφικά συνορεύει στα ανατολικά με την κεντρική Νέα Ορλεάνη, στα δυτικά με το Κένερ, και στα βόρεια με τη Λίμνη Πονσαρτραίν ενώ το νότιο σύνορο του Μέταιρι θεωρείται η σιδηροδρομική γραμμή της Illinois Central (νοτίως αυτής υπάρχουν τα προάστια Ρίβερ Ριτζ, Χάραχαν, Έλμγουντ και Παλαιό Τζέφερσον). Η έκταση του Μέταιρι είναι 60,2 τετραγωνικά χιλιόμετρα. Οι ταχυδρομικοί κωδικοί του προαστίου είναι από 70001 έως 70006.
Το όνομα του προαστίου προέρχεται από τη γαλλική λέξη métairie, που σημαίνει μικρό ενοικιαζόμενο αγρόκτημα, του οποίου ο διαχειριστής πλήρωνε τον γαιοκτήμονα με ένα μέρος της παραγωγής του. Κατά τη δεκαετία του 1760, επί γαλλικής αποικιοκρατίας. υπήρχε πράγματι αυτή η πρακτική στην περιοχή, και διατηρήθηκε και μετά τον Εμφύλιο Πόλεμο, μέχρι την αστικοποίηση που άρχισε μετά το 1910.
Ιστορία
Κατά τη δεκαετία του 1720 Γάλλοι έποικοι έγιναν οι πρώτοι Ευρωπαίοι κάτοικοι της περιοχής, στο μέρος που ήταν γνωστό τότε ως Τσουπιτούλα (Tchoupitoulas) και σήμερα ως Metairie Ridge, ένα φυσικό ανάχωμα που σχηματίσθηκε από έναν αρχαίο κλάδο του ποταμού Μισσισσιππή. Η φυλή Ινδιάνων Ακολαπίσα χρησιμοποιούσε αυτό το ανάχωμα ως δρόμο και είναι ο αρχαιότερος δρόμος στην περιοχή της Νέας Ορλεάνης. Ασφαλτοστρώθηκε τη δεκαετία του 1920 και ονομάζεται σήμερα Metairie Road. Στην ανάπτυξη του προαστίου συνετέλεσε η εγκατάσταση ενός ηλεκτρικού τράμ σε αυτόν τον δρόμο λίγο πριν το 1920. Τα πρώτα οικοδομικά τετράγωνα ανοικοδομήθηκαν νοτίως του δρόμου λίγα χρόνια αργότερα: αυτή η περιοχή είναι σήμερα γνωστή ως «Παλαιό Μέταιρι» και αποτελεί την ακριβότερη συνοικία του προαστίου. Οι περιοχές στα βόρεια και βορειοδυτικά του Metairie Road οικοδομήθηκαν μετά τον Β΄ Παγκόσμιο Πόλεμο. Η γη ανάμεσα στο ανάχωμα και στη Λίμνη Πονσαρτραίν ήταν γεμάτη βάλτους και αποστραγγίσθηκε. Με την οικιστική ανάπτυξή της, ο πληθυσμός του Μέταιρι αυξήθηκε γρήγορα κατά τη δεκαετία του 1940 εξαιτίας της φθηνότερης γης, των μεγαλύτερων οικοπέδων και των χαμηλότερων φόρων σε σχέση με την Ενορία της Ορλεάνης.
Το 1989 το Μέταιρι «έγραψε ιστορία» όταν μία από τις εκλογικές του περιφέρειες εξέλεξε τον νεοναζιστή Ντέιβιντ Ντιούκ στην τοπική Βουλή των Αντιπροσώπων της Λουιζιάνας για μία θητεία. Το 2005 ο Τυφώνας Κατρίνα προκάλεσε μια νέα μετεγκατάσταση από την Ενορία της Ορλεάνης, εξαιτίας της πιο εκτεταμένης καταστροφής από τις πλημμύρες στη δεύτερη.
Η Λεωφόρος Βετεράνων (Veterans Boulevard) ανοίχθηκε κατά μήκος ενός αποστραγγιστικού καναλιού και έγινε η κεντρική εμπορική οδός του προαστίου. Το επιχειρηματικό κέντρο του Μέταιρι βρίσκεται στην Causeway Boulevard, κοντά στη Λίμνη Πονσαρτραίν.
Ιστορικά καιρικά φαινόμενα
Το 1947 ο τυφώνας του Φορτ Λώντερντεϊλ με ανέμους ταχύτητας 200 χιλιομέτρων την ώρα κτύπησε το Μέταιρι και μεγάλο μέρος του προαστίου έφθασε να είναι πλημμυρισμένο με 6 πόδια (1,8 μέτρο) νερό. Το 1965 ο Τυφώνας Μπέτσι προκάλεσε εκτεταμένες ζημιές, κυρίως από τον άνεμο. Στη βροχόπτωση της 8ης Μαΐου 1995 (χωρίς τυφώνα) έπεσαν στο Μέταιρι 510 χιλιοστά βροχής μέσα σε 12 ώρες, αλλά δεν σημειώθηκαν μεγάλες πλημμύρες.
Ο Τυφώνας Κατρίνα
thumb|right|255px|Η διασταύρωση των Λεωφόρων Κλήαρβιου και Βετεράνων την ημέρα μετά το πέρασμα του Τυφώνα Κατρίνα Στις 29 Αυγούστου 2005 το προάστιο κτυπήθηκε από τον Τυφώνα Κατρίνα, που προκάλεσε στο Μέταιρι 29 θανάτους. Σύμφωνα με δορυφορικές εικόνες και χάρτες πλημμυρών, άνω του 75% του προαστίου πλημμύρισε. Οι ζημιές ασφαλισμένης περιουσίας στο Μέταιρι εκτιμήθηκαν μεταξύ 3 και 5 δισεκατομμυρίων δολαρίων.
Οι κάτοικοι είχαν διαταχθεί σε υποχρεωτική εκκένωση στις 28 Αυγούστου, η πρώτη φορά στην ιστορία του προαστίου που γινόταν κάτι τέτοιο, και δεν επιτράπηκε να επιστρέψουν πριν τις 4 Σεπτεμβρίου, και τότε μόνο για επίσκεψη των σπιτιών ή των επιχειρήσεών τους από τις 7 το πρωί ως τις 6 μ.μ.. Η πλήρης κατοίκηση επιτράπηκε μετά τις 15 Σεπτεμβρίου.
Πολλοί κάτοικοι προχώρησαν σε ομαδική αγωγή κατά του Μπρουσάρ επειδή απεμάκρυνε το προσωπικό των αντλιοστασίων. Τελικώς ο Μπρουσάρ παραιτήθηκε από το αξίωμά του στις 8 Ιανουαρίου 2010.
Δημογραφικά
Σε αντίθεση με την κυρίως Νέα Ορλεάνη, όπου το 60% των κατοίκων είναι Αφροαμερικανοί, το Μέταιρι είχε κατά την απογραφή του 2010 την ακόλουθη πληθυσμιακή σύσταση: 68,9% λευκοί, 15,6% ισπανόφωνοι, 9,5% Αφροαμερικανοί, 3,8% Ασιάτες, 3,7% από άλλες φυλές, 2,1% μικτής φυλής και 0,3% Ινδιάνοι. Περί το 6,2% των 39.073 οικογενειών (απογραφή του 2000) και το 8,9% του πληθυσμού ζούσαν κάτω από το όριο της φτώχειας.
Το 43,1% του πληθυσμού δεν συνέδεσε τον εαυτό του με κάποια θρησκεία κατά την απογραφή του 2010. Το 41,5% δήλωσαν Ρωμαιοκαθολικοί, το 12,8% Προτεστάντες, το 0,97% «άλλων χριστιανικών δογμάτων», το 0,4% Μορμόνοι, το 0,64% Μουσουλμάνοι και το 0,61% Ιουδαίοι. Το Μέταιρι έχει 13 Ρωμαιοκαθολικές ενορίες, που υπάγονται στην Αρχιεπισκοπή Νέας Ορλεάνης.
Εξωτερικοί σύνδεσμοι
Μεταιρι
Μποστατζήμπασης
Ο Μποστατζήμπασης ήταν στρατιωτικός τίτλος και αξίωμα επί Οθωμανικής Αυτοκρατορίας. Κατά λέξη μποστατζής σημαίνει «κηπουρός». Ο Μποστατζήμπασης ήταν ο πρώτος άρχοντας μετά τον Αρχιευνούχο, αρχηγός της Αυτοκρατορικής Φρουράς, και μποστατζήδες ήταν οι εκλεκτοί και ευνοούμενοι Αυτοκρατορικοί φρουροί. Ο Μποστατζήμπασης στην Κωνσταντινούπολη έμενε στην Πύλη Ογλάν Καπουσού. Εκεί βρίσκονταν και οι ανακριτικές φυλακές των κρατουμένων για πολιτικά εγκλήματα. Από τις φυλακές αυτές οδηγούνταν στον τόπο της εκτέλεσης, τον λεγόμενο φούρνο, στον οποίο ζυμώνονταν και ψήνονταν το ψωμί των μποσταντζήδων. Ο Μποστατζήμπασης είχε μεγάλη δύναμη εξουσίας. Υπό της δικαιοδοσίας του βρίσκονταν οι φρικτές φυλακές των Ανακτόρων. Είχε την επίβλεψη όλων των Ανακτόρων. Ήταν ανώτατος επόπτης του Σεραγιού, και προμηθευτής της τροφοδοσίας. Εισέπραττε το ένα δέκατο της αλιείας του Βοσπόρου και είχε την φροντίδα του Αυτοκρατορικού κυνηγιού. Ήταν επίσης καπετάνιος του Σουλτανικού καραβιού. Κυρίως όμως ήταν άμεσος εκτελεστής των διαταγών του Σουλτάνου. Αυτός τιμωρούσε τους πολιτικούς εγκληματίες, εκτελούσε τις θανατικές ποινές, τις δημεύσεις των περιουσιών των ενόχων. Ως φυσιογνωμία ήταν μουσάτος, φορούσε σπαθί και κρατούσε ράβδο ως σύμβολο της εξουσίας. Οι αξιωματικοί στου Μποστατζήμπαση ονομάζονταν Χασικήδες και ήταν σωματοφύλακες του Σουλτάνου. Φορούσαν και αυτοί χατζάρια και πεζοί προπορεύονταν του Μποστατζήμπαση.
Πηγές
Κατηγορία:Οθωμανικοί τίτλοι
Παραβολή του πιστού δούλου
280px|εναλλ.=Χαλκογραφία απο τον Γιαν Λούικεν που απεικονίζει την παραβολή, από τη Βίβλο του Ρόμπερτ Μπάουγιερ.|μικρογραφία|[[Χαλκογραφία απο τον Γιαν Λούικεν που απεικονίζει την παραβολή, από τη Βίβλο του Ρόμπερτ Μπάουγιερ.]] Η παραβολή του πιστού δούλου (ή υπηρέτη) είναι μια παραβολή του Ιησού Χριστού που βρίσκεται στην Καινή Διαθήκη και πιο συγκεκριμένα στα Κατά Ματθαίον 24:42-51, Κατά Μάρκον 13:34-37 και Κατά Λουκάν 12:35-48 εξηγώντας το πώς είναι σημαντικό για τους πιστούς να παρακολουθούν και να προσέχουν.
Στο Ευαγγέλιο του Ματθαίου, προηγείται αμέσως της Παραβολής των Δέκα Παρθένων, η οποία έχει παρόμοιο εσχατολογικό θέμα, προειδοποιώντας τους πιστούς να είναι προετοιμασμένοι για την ημέρα της Δευτέρας Παρουσίας.
Αφήγηση
Κατά το Ευαγγέλιο του Λουκά, ο Ιησούς μάζεψε τους μαθητές του και τους είπε την εξής παραβολή:"Μακάριοι είναι οι δούλοι εκείνοι, τους οποίους, όταν έλθη ο Κυριος, θα τους εύρη να αγρυπνούν. Σας διαβεβαιώνω ότι αυτός θα γίνη διάκονός των, θα ζώση την μέσην του, δια να μη εμποδίζεται εις τας κινήσστου από τα ενδύματά του, θα τους βάλη να καθίσουν εις την τράπεζαν του φαγητού και αυτός ο ίδιος θα έλθη κοντά τους και θα τους υπηρετήση. Και αν έλθη στο δεύτερον τετράωρον της νυκτός και στο τρίτον τετράωρον, κατά τα εξημερώματα, και τους εύρη έτσι, δηλαδή να τον περιμένουν άγρυπνοι, σας λέγω, ότι είναι μακάριοι οι δούλοι εκείνοι. Τούτο δε το ξεύρετε και σεις, ότι εάν εγνώριζε ο νοικοκύρης ποια ώρα έρχεται ο κλέπτης, θα έμενε άγρυπνος και δεν θα άφινε να ανοιχθή τρύπα στο σπίτι του, δια να μπη μέσα ο κλέπτης και να κλέψη. Και σεις λοιπόν να είσθε πάντοτε έτοιμοι, διότι εις ώραν κατά την οποίαν δεν γνωρίζετε, έρχεται ο υιός του ανθρώπου. -Κατά Λουκάν 12:35-40"Ο Ιησούς απάντησε στον Πετρο:"Κυριε, αυτήν την παραβολήν δι' ημάς μόνον την λέγεις η δι' όλους; -Κατά Λουκάν 12:41"Και του απάντησε ο Χριστός:"Ποιός άράγε είναι ο πιστός και συνετός οικονόμος, τον οποίον θα εγκαταστήση ο κύριος προϊστάμενον στο υπηρετικόν προσωπικόν του, δια να δίδη προς αυτούς εις την κατάλληλον ώραν την κανονικήν μερίδα της τροφής; Μακάριος είναι ο δούλος εκείνος, τον οποίον, όταν έλθη ο Κυριος, θα τον εύρη να ενεργή με τέτοιαν σύνεσιν και αξιοπιστίαν. Αληθινά σας λέγω, ότι θα του δώση εξουσίαν επάνω εις όλα τα υπάρχοντα του. Εάν όμως ο δούλος εκείνος πη από μέσα του· Αργεί να έρθη ο κύριός μου· και αρχίση να κτυπά τους υπηρέτας και τας υπηρετρίας και να τρώγη και να πίνη και να μεθά, θα έλθη ο κύριος του δούλου εκείνου εις ημέραν που δεν περιμένει και εις ώραν που δεν γνωρίζει και θα τον κόψη εις τα δύο, θα τον τιμωρήση δηλαδή με σκληρόν θάνατον, και θα ορίση την θέσιν του μεταξύ εκείνων που υπήρξαν αξιόπιστοι και καταχρασταί. Εκείνος δε ο δούλος, που εγνώρισε το θέλημα του κυρίου του, και δεν ετοίμασε ούτε και έπραξε σύμφωνα προς το θέλημα του Κυρίου του, θα τιμωρηθή με πολλάς μαστιγώσεις, θα τιμωρηθή πολύ, διότι εν γνώσει παρέβη το θέλημα του Κυρίου. Εκείνος δε που δεν εγνώρισε το θέλημα του Κυρίου, έκαμε δε πράξεις αξίας τιμωρίας, θα τιμωρηθή με ολίγας μαστιγώσεις. Εις εκείνον που εδόθη πολύ, θα του ζητηθή και πολύ, και εις εκείνον που του παρέδωσαν πολλά χαρίσματα, θα ζητηθούν περισσότερα καλά έργα, παρ' όσα θα ζητήσουν από εκείνους που έλαβαν ολιγώτερα. -Κατά Λουκάν 12:42-48"
Ερμηνεία
Το δεύτερο μέρος της παραβολής περιλαμβάνει μια προειδοποίηση ότι θα απαιτηθούν πολλά από το άτομο στο οποίο δίνονται πολλά. Ο Τζ. Ντουάιτ Πέντεκοστ γράφει ότι αυτή η παραβολή «τονίζει ότι το προνόμιο φέρνει ευθύνη και ότι η ευθύνη συνεπάγεται λογοδοσία». Αυτό ισχύει ιδιαίτερα για τους θρησκευτικούς ηγέτες.
Ύμνοι
Η παραβολή αυτή είναι το θέμα πολλών ύμνων, συμπεριλαμβανομένων των "Ye Servants of the Lord" του Φίλιπ Ντόντριτζ, που τελειώνει:
Christ shall the banquet spread With His own royal hand, And raise that faithful servant’s Amid the angelic band.
Μετάφραση: Ο Χριστός θα εξαπλώσει το συμπόσιο Με το δικό του βασιλικό χέρι. Και θα σηκώσει τους πιστούς υπηρέτες Μέσα στο αγγελικό συγκρότημα.
Παραπομπές
Κατηγορία:Παραβολές του Ιησού Κατηγορία:Ευαγγέλιο κατά Ματθαίον Κατηγορία:Ευαγγέλιο κατά Λουκά Κατηγορία:Σκηνές από την Καινή Διαθήκη
Δημοκρατία της Δυτικής Παπούα
Η Δημοκρατία της Δυτικής Παπούα είναι προτεινόμενο, πρώην, και μη αναγνωρισμένο κράτος που αποτελείται από την περιοχή της δυτικής Νέας Γουινέας. Η περιοχή βρίσκεται υπό την διοίκηση της Ινδονησίας και ελέγχεται από την Ινδονησία από την 1η Μαΐου 1963 με πολλά ονόματα, όπως τα Δυτικό Ιριάν, Ιριάν Τζάγια και Παπούα. Σήμερα η περιοχή αποτελείται από τις δύο ανατολικότερες επαρχίες της Ινδονησίας: Παπούα και Δυτική Παπούα.
Η Δημοκρατία της Δυτικής Παπούα είναι κράτος μέλος της Οργάνωσης των Μη εκπροσωπούμενων Εθνών και Λαών από το 2014.
Ιστορία
Η περιοχή ήταν πρώην αποικία της Ολλανδίας ως μέρος των Ολλανδικών Ανατολικών Ινδιών, ενώ από το 1949 ήταν γνωστή ως Ολλανδική Νέα Γουινέα. Οι Ολλανδοί είχαν προγραμματίσει να εγκαταλείψουν το νησί μέχρι το 1970 και άρχισαν την "παπουανοποίηση" για να προετοιμάσουν το έδαφος για την ανεξαρτησία. Τον Φεβρουάριο του 1961, οι Ολλανδοί διοργάνωσαν εκλογές για το Συμβούλιο της Νέας Γουινέας, ένα αντιπροσωπευτικό σώμα της Παπούα για να συμβουλεύει τον Κυβερνήτη. Το Συμβούλιο διόρισε Εθνική Επιτροπή για να προετοιμάσει ένα πολιτικό μανιφέστο για το μέλλον του κράτους. Στις 1 Δεκεμβρίου 1961, έλαβε χώρα μια τελετή εγκαινίων, όπου υψώθηκε η σημαία του Πρωινού Αστεριού έξω από το κτίριο του Συμβουλίου με την παρουσία του Κυβερνήτη. Επίσης παίχτηκε ο ύμνος "Χάι Τανάχκου Παπούα", το εθνόσημο της μελλοντικής χώρας, το σύνθημα, ενώ προτάθηκε το όνομα "Δυτική Παπούα" (Παπούα Μπαράτ) για το νέο κράτος. Οι Ολλανδοί είχαν αποδεχθεί ολόκληρο το Μανιφέστο με εξαίρεση την ονομασία της σημαίας, καθώς την αναγνώριζαν ως εδαφική και όχι ως εθνική σημαία.
Στις 1 Ιουλίου του 1971, ο Ταξίαρχος Σεθ Τζαφέθ Ρουμκόρεμ, ηγέτης της στρατιωτικής οργάνωσης για την ανεξαρτησία Κίνημα της Ελεύθερης Παπούα (Ινδονησιακά: Organisasi Papua Merdeka, (OPM)), ανακήρυξε μονομερώς την Δυτική Παπούα ως ανεξάρτητη δημοκρατία. Η σημαία του Πρωινού Αστεριού ανακηρύχθηκε ως εθνική σημαία.
Στις 14 Δεκεμβρίου 1988, ο Δρ. Τόμας Ουαϊνγκάι ανακήρυξε την ανεξαρτησία της Δημοκρατίας της Δυτικής Μελανησίας χρησιμοποιώντας τη Μελανησιακή ταυτότητα των κατοίκων της Δυτικής Παπούας ως σκεπτικό για το όνομα. Η σημαία της Δυτικής Μελανησίας είχε 14 αστέρια σε τρεις χρωματιστές γραμμές μαύρου, κόκκινου και λευκού χρώματος.
Στις 19 Οκτωβρίου 2011, ο Φορκόρους Γιαμποϊσέμπουτ, επικεφαλής της Εθνικής Αρχής της Δυτικής Παπούας (ΕΑΔΠ), ανακοίνωσε μονομερώς την ανεξαρτησία της Ομοσπονδιακής Δημοκρατίας της Δυτικής Παπούας (ινδονησιακά: Negara Republik Federal Papua Barat, (NRFPB)). Το περιστέρι Μαμπρούκ ανακοινώθηκε ως το σύμβολο του αυτοανακηρυγμένου κράτους.
Τον Δεκέμβριο του 2014, οι ομάδες και κινήματα για την ανεξαρτησία της Δυτικής Παπούα συγχωνεύθηκαν σε μια ενιαία οργάνωση, το Ενωμένο Απελευθερωτικό Κίνημα για τη Δυτική Παπούα.
Στις 9 Νοεμβρίου 2017, η ένοπλη πτέρυγα του Κινήματος της Ελεύθερης Παπούα, ο Δυτική Παπούα-Εθνικός Απελευθερωτικός Στρατός (TPN-OPM), κατέλαβαν τα χωριά Κίμπερλι και Μπάντι κοντά στο ορυχείο Γκράσμπεργκ. Ήταν υπό την κατοχή τους για 8 μέρες πριν ανακαταληφθούν από τις Ινδονησιακές δυνάμεις.
Εξωτερικοί σύνδεσμοι
Κατηγορία:Πρώην χώρες του Ψυχρού Πολέμου Κατηγορία:Κινήματα ανεξαρτησίας Κατηγορία:Ιστορία της Ινδονησίας
Χρήστος Πύρπασος
Ο Χρήστος Πύρπασος (Πυρπασόπουλος) του Κωνσταντίνου ήταν Έλληνας θεατρικός λογοτέχνης, ποιητής, δημοσιογράφος, εκδότης περιοδικών και σπουδαίος καλλιτεχνικός παρουσιαστής (κονφερασιέ) από τους πρώτους του είδους αυτού στον ελληνικό χώρο.
Γεννήθηκε στις Τζιτζιφιές στις 26 Απριλίου του 1914. Πατέρας του ήταν ο Πειραιώτης βιομήχανος Κ. Πυρπασόπουλος των ομώνυμων πιλοποιείων. Ο Χ. Πύρπασος από μικρή ηλικία έπασχε από συγγενή καταρράκτη και μέχρι ηλικίας 7 ετών αδυνατούσε να περπατήσει μόνος του, αυτό είχε ως συνέπεια να μη πάει ποτέ σχολείο. Παρά ταύτα με την στοργή και φροντίδα των γονιών του που είχαν προσλάβει μια Γαλλίδα νταντά, την μαντάμ Μαρί που τον ανέλαβε, έμαθε πρώτα γαλλικά και αργότερα με «κατ΄ οίκον διδασκαλία» με Έλληνες δασκάλους έμαθε ελληνικά. Μεγαλώνοντας ασχολήθηκε αρχικά με την καλλιτεχνική δημοσιογραφία και με την ποίηση. Το 1932 εκδίδει την πρώτη του ποιητική συλλογή «Φιλικά και Φιλημένα». Την εποχή εκείνη συνεργάζονταν στην εφημερίδα "Ελεύθερος Άνθρωπος" που εξέδιδε ο Φώτος Γιοφύλης όπου κάποια μέρα φέρεται να είπε στο νεαρό τότε ποιητή: «''βρε παιδί μου αυτό το επίθετο Πυρπασόπουλος μου θυμίζει αμαξοστοιχία Αθηνών - Πελοποννήσου! Είναι πολύ μακρόσυρτο και … αντιδημοσιογραφικό, τι θα έλεγες να εγκατέλειπες τα τελευταία βαγόνια''; Ο ποιητής δέχθηκε και έτσι καθιερώθηκε με το καλλιτεχνικό επώνυμο Πύρπασος
Εκτός όμως από την ποίηση ο Χ. Π. ασχολήθηκε και με τη λογοτεχνία και ειδικότερα με τη σάτιρα που αποτελούσε και το επίκεντρο της δημοσιογραφίας του. Συνεργάστηκε με πολλές εφημερίδες και περιοδικά της εποχής όπως "Ατλαντίς", "Εξπρές", "Θησαυρός", "Μπουκέτο", "Πάνθεον", "Ραδιοπρόγραμμα" και αργότερα "Ραδιοτηλεόραση", καθώς και με το ραδιόφωνο ΕΙΡ και ΥΕΝΕΔ γράφοντας ελαφρά τραγούδια, σημαντικότερο σε επιτυχία των οποίων ήταν το «Έσβησε ένας μεγάλος έρωτας», θεατρικά σκετς, παρλάτες κ.λπ. Την καλλιτεχνική του όμως παρουσία και ανάδειξη ως κονφερασιέ την όφειλε, όπως ο ίδιος διηγούταν, στον Αττίκ όπου και συμμετείχε στην περίφημη Μάνδρα του, στο θέατρο Δελφοί επί της οδού Αχαρνών.